Document ID: /roh_data/filtered/fineweb-2-filterrobots_roh.jsonl.gz/33701

Las experientschas da sis mais hajan mussà ch'els hajan memia paucs clients per las lingias Cuira-Turitg e Martigny-Sion, ha Eurobus communitgà. Il zercladur aveva Eurobus avert la lingia da Cuira a Turitg.
Enstagl dettia dapli bus sin il tschancun tranter Turitg, Berna e Friburg e tranter Turitg e Basilea. Plinavant dettia ina nova lingia directa tranter Turitg e Lucerna. Eurobus saja er vid sclerir d'augmentar lur purschida da bus che van la saira tard u la damaun baud als eroports.
RR novitads 11:00